**ДО**

**Г-ЖА СВЕТЛА ГЕНОВА**

**ДИРЕКТОР**

**НА ДИРЕКЦИЯ „АКЦИЗИ”**

**СЛУЖЕБНА БЕЛЕЖКА**

**от Ивайло Стефанов – директор на дирекция „Информационни системи“**

Относно:  Писмо 32-32660/06.02.2017г. във връзка с проверка за дублирани записи в Регистър акцизни задължения, таб „Финанси“ на СУА съгласно писмо 32-21345/25.01.2017г.

**УВАЖАЕМА ГОСПОЖО ГЕНОВА,**

В отговор на Ваше писмо 32-32660/06.02.2017г. във връзка с проверка за дублирани записи в Регистър акцизни задължения, таб „Финанси“ на СУА съгласно писмо 32-21345/25.01.2017г. Ви напомняме, че задължението на дирекция „Информационни системи“ е да дава достъп до Cognos при наличието на утвърдени от Директора на Агенция „Митници“ формуляри, каквито тези на Митница Лом не са.

Моля при изготвянето на Вашето становище до Директора на Агенция „Митници“ да имате предвид следното:

1. Броят на лицензите за потребители без администраторски права в Cognos е ограничен до 77. Предвид планираното разширяване на системите в Cognos се налага временно суспендиране на акаунти и/или закупуване на нови лицензи. В тази връзка препоръчваме максимално да се ограничи броят на тестващите служители от всяка митница.
2. С писмо 32-21345/25.01.2017г. се изисква само проверка за дублирани записи в Регистър акцизни задължения, таб „Финанси“ на СУА. Проверката ще бъде организирана в тестовите пространства на митниците.
3. Предстои скорошна редакция и нова класификация на изготвените елементи от разработчика. В този смисъл заявените във формулярите на Митница Лом достъпи до справки и готови и редактирани дашборди към момента е нецелесъобразно да бъдат изпълнени.

**С уважение: ……………**